cyanic-selkie/wikianc huggingface dataset:
মহিষাসুর মর্দিনী (চলচ্চিত্র)
পটভূমি
দেবীপুরাণ যে পরিস্থিতির কারণে দেবী দুর্গা মহিষাসুরকে বধ করেছিলেন তা এই চলচ্চিত্রের মাধ্যমে উপস্থাপন করা হয়েছে। এতে পূর্বের ঘটনায় দেখানো হয়েছে, দেবতা ইন্দ্র মহিষমণ্ডলের রাজা করম্ভকে বধ করেছিলেন। করম্ভের ভাই রম্ভা (উদয় কুমার) প্রতিশোধ হিসাবে নাগালোকে পৌঁছে সনাতনকল্প ফল চুরি করে। ফলে তার ছেলের উপর একটি অভিশাপ নিয়ে আসে, ছেলেটি কখনই তার বাবা-মাকে জীবিত দেখতে পাবে না। ভবিষ্যদ্বাণীটি সত্য হয় যখন রম্ভাকে হত্যা করা হয় এবং তার স্ত্রী মহিষী (সূর্যকাল) তার পুত্র মহিষাসুর জন্মের পরপরই আচার আত্মহনন করেন। মহিষী আসলে একটি মহিষ ছিলেন ইন্দ্র দ্বারা সুন্দরী মহিলাতে পরিণত হয়েছিল। অনাথ মহিষাসুরকে (রাজকুমার) শুক্রাচার্য লালন-পালন করেন, যিনি তাকে চলচ্চিত্রের শুরুতে পারিবারিক গল্প বলেন। অপরাজেয় ইন্দ্রের বিরুদ্ধে প্রতিশোধ নেওয়ার শপথের মাধ্যমে মহিষাসুর অবিনশ্বরতা অর্জন করে। স্বর্গীয় অচলাবস্থার সমাধান হয় যখন দেবী পার্বতী দুর্গা রূপের সৃষ্টি করে এবং সমস্ত দেবতার সঞ্চিত শক্তি দিয়ে দান করা। অবশেষে দুর্গা নয় দিনের যুদ্ধে মহিষাসুরকে পরাজিত করেন।
সংগীত
সঙ্গীত পরিচালনা করেছেন জি কে ভেঙ্কটেশ।
মুক্তি
চলচ্চিত্রটি ১৯৫৯ সালে প্রেক্ষাগৃহে মুক্তি পায়।
হুগলি রিভার ব্রিজ কমিশনার্স
হুগলি রিভার ব্রিজ কমিশনার্স (এইচআরবিসি) পশ্চিমবঙ্গের পরিবহন অধিদফতরের অধীনস্থ একটি বিধিবদ্ধ সংস্থা। ১৯৬৯ সালে বিদ্যাসাগর সেতু নির্মাণের জন্য এটি প্রতিষ্ঠিত হয়েছিল।
কলকাতা অঞ্চলের জটিল পুরকৌশল প্রকল্পগুলির জন্য, হুগলি রিভার ব্রিজ কমিশনার্স রাজ্য সরকার কর্তৃক নিযুক্ত প্রধান সংস্থা। এটি কলকাতা শহরের চারটি ফ্লাইওভারের রক্ষণাবেক্ষণের জন্য প্রধান সংস্থা হিসেবে কাজ করে।
২০১৩ সালে হাওড়ার মন্দিরতলা পাড়ায় অবস্থিত, এইচআরবিসি-র অধীনস্থ একটি পরিত্যাক্ত ১৪ তল আকাশচুম্বী ভবনকে রূপান্তর করে পশ্চিমবঙ্গ সরকারের রাজ্য সচিবালয় বানানো হয় ও নবান্ন হিসেবে ভবনটির নামকরণ করা হয়। ২০২১ অনুসারে, পশ্চিমবঙ্গের মুখ্যমন্ত্রীর অফিসসহ রাজ্যের বেশিরভাগ সরকারী বিভাগ এবং অফিসকে স্থানান্তর করে এখানে আনা হয়েছে।
হলদে চোখ ছাতারে
হলদে চোখ ছাতারে (Chrysomma sinense) একটি প্যাসেরাইন গায়ক প্রজাতির পাখি। এদের দক্ষিণ এশিয়ার খোলা ঘাস এবং ছোট ঝোঁপের মধ্যে দেখতে পাওয়া যায়। প্রজনন মৌসুমে সাধারণত পুরুষ পাখি ঝোঁপের মাথায় ও ঘাসের ডগায় বসে জোরে গান গায়।
আকার
হলদে চোখ ছাতারে লালচে-বাদামি রঙের পাখি। দেহের দৈর্ঘ্য ১৮ সেন্টিমিটার এবং ওজন ১৮ দশমিক ৩ গ্রামের মত। প্রাপ্তবয়স্ক পাখির কানসহ পিঠ পুরোপুরি লালচে-বাদামি রঙের। হলুদ চোখ ঘিরে থাকে সাদা ভ্রুরেখা। চোখের বেড় কমলা-হলুদ রঙের, থুতনি, গলা ও বুক সাদা, বগল ও তলপেটে রয়েছে হালকা পীত রঙের আভা। ঠোঁট কালো, খাটো, মোটা ও শক্ত। পা ও পায়ের পাতা হলুদ। কমলা ও বাদামি মুখ প্রজনন মৌসুমে কালোতে রূপ নেয়। পুরুষও মেয়েপাখির চেহারা একই রকম। thumb|left
খাদ্য
হলদে চোখ ছাতারে সাধারণত পোকামাকড়, যেমন ফড়িং, শুঁয়াপোকা ও মাকড়সা খায়। রসালো ফল ও ফুলের মধুও এদের খুব প্রিয় খাদ্য। এরা মধুর জন্য লাল টকটকে ফুলে ভরা মাদার ও শিমুল ফুলে বিচরণ করে।
স্বভাব
হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে।
বাসা
হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে।
রীড বার্টন
রীড বার্টন আন্তর্জাতিক বিজ্ঞান অলিম্পিয়াডসমূহে শ্রেষ্ঠ পারফর্মারদের একজন।
জীবনী
বার্টন এর বাবা-মা উভয়েই এনভায়রনমেন্টাল প্রকৌশলী। থার্ড গ্রেড পর্যন্ত তিনি ঘরেই শিক্ষালাভ করেন। তিনি টাফটস বিশ্ববিদ্যালয়ে ৫ম গ্রেডের পদার্থবিজ্ঞান এবং ৬ষ্ঠ গ্রেডের রসায়ন এর খন্ডকালীন ক্লাস গ্রহণ করেন। ৮ম গ্রেড পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির চার্লস এরিক লিসার্সন এর সাথে কাজ করেন। একই সাথে আকামাই টেকনোলজিস এও কাজ করেন।
গণিত এবং প্রোগ্রামিং প্রতিযোগিতাসমূহ
বার্টন আন্তর্জাতিক গণিত অলিম্পিয়াড এ চারটিস্বর্ণপদক জেতা প্রথম প্রতিযোগী। বার্টন আন্তর্জাতিক ইনফরমেটিক্স অলিম্পিয়াড এ দুটি স্বর্ণপদক জিতেছেন। ২০০১ সালে তিনি ৬০০ তে ৫৮০ স্কোর করেন, যেটি তার নিকটতম প্রতিদ্বন্দীর চেয়ে ৫৫ পয়েন্ট বেশি। বার্টন এসিএম আন্তর্জাতিক কলেজিয়েট প্রোগ্রামিং প্রতিযোগিতায় ২য় ও ৫ম স্থান অর্জনকারী ম্যাসাচুসেট্‌স ইনস্টিটিউট অফ টেকনোলজি দলের সদস্য ছিলেন।
বরুড়া
বরুড়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি বরুড়া উপজেলার সদর। শহরটি বরুড়া উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী বরুড়া শহরের মোট জনসংখ্যা ৪৯,১২৬ জন যার মধ্যে ২৪,৩১৮ জন পুরুষ এবং ২৪,৮০৮ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৮০৭টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৩.১৫ মিটার।
প্রশাসন
১৯৯৫ সালে বরুড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বরুড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ২৩.১৩ বর্গ কি.মি. আয়তনের বরুড়া শহরের এলাকাটি বরুড়া পৌরসভা দ্বারা পরিচালিত হয়।
শিক্ষা ব্যবস্থা
বরুড়া শহরের স্বাক্ষরতার হার হলো শতকরা ৮২.৮ ভাগ।
সুপ্রভা সরকার
সুপ্রভা সরকার  (২৫ সেপ্টেম্বর, ১৯১৯ – ২৩ সেপ্টেম্বর, ১৯৮৯) বাংলা গানের জগতে এক খ্যাতনামা সঙ্গীতশিল্পী। প্রথমদিকে আধুনিক ও ছায়াছবির জনপ্রিয় সঙ্গীতশিল্পী হিসাবে পরিচিতি পেলেও, পরে শুধুমাত্র নজরুলগীতিতে নিজেকে সীমাবদ্ধ রাখেন।
জন্ম ও প্রারম্ভিক জীবন
সুপ্রভা সরকার (বিবাহের পূর্বে  সুপ্রভা ঘোষ)  বৃটিশ ভারতের কলকাতার ভবানীপুরে জন্ম গ্রহণ করেন। তার পিতা উপেন্দ্রনাথ ঘোষ এবং মাতা চম্পকনলিনী ঘোষ দুজনেই ছিলেন সঙ্গীতপ্রেমী। পিতা সেতার বাজাতেন এবং মাতা ভক্তিমূলক গান গাইতেন। স্থানীয় স্যার রমেশমিত্র গার্লস স্কুলে পড়াশোনার সঙ্গে তার মায়ের কাছে প্রথম সঙ্গীত শিক্ষা। তবে আনুষ্ঠানিক প্রশিক্ষণ শুরু হয় ধ্রুপদিয়া শিশির গুহর কাছে এবং তারপর  তারাপদ চক্রবর্তীর কাছে।  অল ইন্ডিয়া রেডিওতে গল্পদাদুর আসরে অংশ গ্রহণ করেন ১৯৩৪ খ্রিস্টাব্দে।
সঙ্গীতজীবন
সুপ্রভা সরকারের প্রথম গানের রেকর্ড করে সেনোলা মিউজিক্যাল নামের এক গ্রামোফোন কোম্পানি ১৯৩৬ খ্রিস্টাব্দে। গান দুটি ছিল - গীতিকার হাসিরাশি দেবীর 'যদি স্বপন ভাঙ্গে আজি নয়ন জলে' এবং বটকৃষ্ণ দে'র 'আলোর দেশের বন্ধু হে মোর'। দুটি গানেরই সুরকার ছিলেন নিতাই ঘটক। সেনোলায় তিনি জগৎ ঘটক, নবেশ্বর ভট্টাচার্যের কথায় এবং উমাপদ ভট্টাচার্যের সুরে ভজন, শৈলেন রায়ের কথায় কীর্তন গান রেকর্ড করেছেন। পরবর্তীতে ১৯৩৮-৩৯ খ্রিস্টাব্দে 'হিন্দুস্থান রেকর্ড' কোম্পানির শিল্পী হিসাবে তিনি কৃষ্ণচন্দ্র দে, হিমাংশু দত্তের সুরে আধুনিক কাব্যসংগীত গেয়েছেন। ইতিমধ্যে তিনি ষোল বৎসর বয়সে কাজী নজরুল ইসলামের সান্নিধ্যে আসেন এবং ১৯৪১ খ্রিস্টাব্দের জানুয়ারি মাসে রেকর্ডে  প্রকাশিত প্রথম নজরুল গীতি কাবেরী নদী জলে কে গো বালিকা বিশেষ জনপ্রিয় হয়ে ওঠে। বিভিন্ন ধরনের গানে তার সমান দক্ষতা থাকলেও মূলত নজরুলগীতির শিল্পী হিসাবেই  তার সমধিক প্রসিদ্ধি। আকাশবাণী কলকাতার মহালয়া উপলক্ষে বিশেষ প্রভাতী অনুষ্ঠান -  মহিষাসুরমর্দিনী -তে  শুরু থেকেই অংশ নেন। দূরদর্শনের সঙ্গেও তার দীর্ঘদিনের সম্পর্ক ছিল। জীবনের শেষের দিকে তিনি আকাশবাণীতে নজরুলগীতি র প্রশিক্ষক হিসাবে যুক্ত ছিলেন।
চলচ্চিত্র পরিচালক প্রমথেশ বড়ুয়ার উৎসাহে তিনি চলচ্চিত্রে নেপথ্যে কণ্ঠ দান শুরু করেন এবং ত্রিশ দশকের শেষার্ধ পর্যন্ত বাংলা চলচ্চিত্রের সর্বাগ্রগণ্য নেপথ্যগায়িকা ছিলেন। নিউ থিয়েটার্সের নীতিন বসু, দেবকী বসু, মধু বসু,  হেমচন্দ্র প্রমুখের ছবিতেও তিনি গান করেছেন। নীতিন বসু পরিচালিত ও রাইচাঁদ বড়াল সুরারোপিত ভাগ্যচক্র ছবিতে প্রথম সার্থকভাবে প্লে-ব্যাক পদ্ধতিতে যে গান টি ব্যবহৃত হয়, সমবেত কণ্ঠের 'মোরা পুলক যাচি...' গানটিতে অন্যতম কণ্ঠ ছিল সুপ্রভা সরকারের। সুপ্রভা সরকারের নানা ধরনের গানের রেকর্ড সংখ্যা প্রায় পাঁচ শত। চলচ্চিত্রের  বিশেষ জনপ্রিয় গানগুলি ছিল -
১৯৪২ খ্রিস্টাব্দে তিনি আইনজীবী সুরীরচন্দ্র সরকারকে বিবাহ করেন। ১৯৬০ খ্রিস্টাব্দে তিনি রবীন্দ্রভারতী বিশ্ববিদ্যালয়ের পরীক্ষায় ধ্রুপদী সঙ্গীতে তিনি প্রথম শ্রেণীতে প্রথম হন। পঞ্চাশের দশকের মাঝামাঝি সঙ্গীত জগতে নবীন প্রতিভার উত্থানে তাদের যথাযথ স্থান করে দিতে ধীরে ধীরে নিজে রেকর্ড জগতের বাইরে আসেন এবং প্রশিক্ষকের স্থান নেন। সুরতীর্থ বিদ্যালয়ে তিনি শিক্ষকতা করেছেন। এরপরে বারো বৎসর তিনি টিচার্স ট্রেনিং কলেজের সঙ্গীতের অধ্যাপক  ছিলেন। সঙ্গীতমহলে তিনি 'বড়দি' আখ্যায় পরিচিত ছিলেন। নজরুল সঙ্গীত আকাডেমির পুরস্কার লাভ করেন।
জীবনাবসান
১৯৮৯ খ্রিস্টাব্দের ২৩ সেপ্টেম্বর কলকাতায় প্রয়াত হন।
মেসা
মেসা (Mesa, ( আমেরিকার অ্যারিজোনা অঙ্গরাজ্যের ৩য় এবং মার্কিন যুক্তরাষ্ট্রের ৩৮তম জনবহুল শহর। ২০১০ সালের জরিপ অনুযায়ী জনসংখ্যা ৪,৩৯,০৪১ জন। এখানে অ্যারিজোনা স্টেট ইউনিভার্সিটি -এর পলিটেকনিক ক্যাম্পাস সহ উচ্চশিক্ষার সুবিধা আছে।
অ্যাশলে ইশাম
লন্ডন কলেজ অফ ফ্যাশন থেকে একটি কোর্স করার জন্য ১৯৯৬ সালে অ্যাশলে সিঙ্গাপুর ত্যাগ করেন এবং পরে মিডলসেক্স বিশ্ববিদ্যালয়ে ভর্তি হন, তবে ডিগ্রি শেষ করার আগেই চলে আসেন। তিনি ২০০০ সালে তার নিজস্ব লেবেল 'অ্যাশলে ইশাম' স্থাপন করেছিলেন। ২০০১ সালে, তিনি "ফ্যাশন প্রতিভা প্রচার এবং অন্যান্য তরুণ ডিজাইনারদের সমর্থন" প্রত্যাশী, অ্যাকুয়েন্ট নামে একটি বুটিকও খোলেন, এমনটা তাঁর ওয়েবসাইটে উদ্ধৃত হয়েছে। তিনি ২০০২ সালের রয়েল অ্যাসকোটে জারা ফিলিপসের পরিধান করা পোশাকে ডিজাইন করে মিডিয়া মনোযোগ আকর্ষণ করেছিলেন, এবং লন্ডন ফ্যাশন সপ্তাহের শরৎকালীন/শীতকালীন ২০০৩-এর সংগ্রহ দেখানোর পরে আন্তর্জাতিক খ্যাতি অর্জন করেছিলেন। এটি অনুসরণ করে, ২০০৫ সালে তিনি 'অ্যাশলে' নামে তাঁর ফ্ল্যাগশিপ বুটিকটি খোলেন।
মাটিভাঙ্গা ইউনিয়ন
মাটিভাঙ্গা বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।
আয়তন
মাটিভাঙ্গা ইউনিয়নের আয়তন ৫,৯৭৫ একর।
প্রশাসনিক কাঠামো
মাটিভাঙ্গা ইউনিয়ন নাজিরপুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী মাটিভাঙ্গা ইউনিয়নের মোট জনসংখ্যা ২২,২৫৬ জন। এর মধ্যে পুরুষ ১০,৯৩২ জন এবং মহিলা ১১,৩২৪ জন। মোট পরিবার ৫,১৫৬টি।
শিক্ষা
২০১১ সালের আদমশুমারি অনুযায়ী মাটিভাঙ্গা ইউনিয়নের সাক্ষরতার হার ৫৩.২%।
সবুজ তাপস (কাব্যগ্রন্থ)
সবুজ তাপস বাংলাদেশী কবি সবুজ তাপস রচিত স্ব-শিরোনাম কাব্যগ্রন্থ। ২০১৫ সালের ফেব্রুয়ারিতে (মাঘ, ১৪২২ বঙ্গাব্দ) চট্টগ্রামের প্রত্যালীঢ় থেকে প্রকাশিত এটি তার প্রথম কাব্যগ্রন্থ।
এই কাব্যগ্রন্থের কবিতাগুলো দার্শনিকতাপূর্ণ; যা মূলত বিংশ শতাব্দীর শেষার্ধে বুদ্ধিজীবীদের নজরে আসা আধুনিক লোকায়ত দর্শন মত দৃষ্টান্তবাদের ইঙ্গিত দেয়। একই প্রসঙ্গে উত্তর-উপনিবেশিক কবি ও তাত্ত্বিক হাফিজ রশিদ খান উল্লেখ করেছেন: "কবিতা নৈরাজ্যের এই সমসাময়িক দোনোমনো বাস্তবতায় সবুজ তাপস একটি ধ্যান উপস্থাপন করেছেন। তার ধ্যানটির অ্যাকাডেমিক শিরোনাম: দৃষ্টান্তবাদী কবিতা। ...দৃষ্টান্তবাদিতা সঠিক কাব্য-উপলব্ধি, তার প্রচার-প্রসার ও উন্মোচনের পক্ষে সক্রিয় ভূমিকা পালনে সংশপ্তক।" অন্যদিকে কবি ও উত্তর আধুনিক তাত্ত্বিক এজাজ ইউসুফী তাপসকে কবিপণ্ডিত হিসেবে আখ্যা দিয়েছেন। কাব্যগ্রন্থের কবিতাগুলিতে উঠে এসেছে বাঙালির ইতিহাস, ঐতিহ্য, রাজনীতি, ধর্ম, সাধনা, আধুনিক মানুষের দন্ধ, কাম, প্রেম প্রভৃতি আবেগানুভূতী।
নামকরণ
নামকরণ প্রসঙ্গে কবি সবুজ তাপসের বক্তব্য হল, এই কাব্যগ্রন্থে অর্ন্তভূক্ত কয়েকটি কবিতায় 'সবুজ তাপস' শব্দযুগলটি থাকায় এই কাব্যগ্রন্থের নাম রাখা হয়েছে সবুজ তাপস। কাব্যগ্রন্থটি সবুজ তাপসের আসল নাম সবুজ মিয়া-কে উৎসর্গ করা হয়। যেখানে তিনি উৎসর্গপত্রে লিখেছেন: "সবুজ মিয়া / যার ভেতরের দুনিয়ায় আমি হতে পেরেছি সবুজ টিয়া।"
সারাংশ
কাব্যগ্রন্থে চারটি পর্বে সর্বমোট সত্তরটি কবিতা অন্তর্ভুক্ত হয়েছে; যেগুলি ২০০১ থেকে ২০১৪ সালের মধ্যে রচিত হয়েছে এবং প্রায় সবগুলো কবিতা গ্রন্থভুক্তির পূর্বে বিভিন্ন সময়ে বিভিন্ন দৈনিক পত্রিকা, সাহিত্য পত্রিকা, সাময়িকী ইত্যাদি মাধ্যমে প্রকাশিত হয়েছিল।
কাব্যক্রম যথাক্রমে:
চোখ ভিজে যায় চোখ ভিজে যায় তোমার কথা মনে পড়লে কাঁদছি আহা
দ্বিতীয় পর্ব "বাঁচনভঙ্গি", যেখানে রয়েছে মানুষের টিকে থাকার সংগ্রাম, সমাজে রাষ্ট্রের ভূমিকা, মানবিক প্রাপ্তি-অপ্রাপ্তির বয়ান। উল্লেখিত একটি পঙ্তি এরকম: এইসব নায়কসড়কে হাঁটে মিছিল প্রচুর–কতটুকু সুখে আছি, কত না সিদ্ধহস্ত মার্কিন বকঠোঁট! তার ‘বাঁচনভঙ্গি’ শিরোনামের ১১টি কবিতা দৈনিক পূর্বকোণের ‘সাহিত্য ও সংস্কৃতি’ এবং ১টি দৈনিক সমকালের ‘কালের খেয়ায় প্রকাশিত হলেও কাব্যগ্রন্থে এই শিরোনামে তিনটি কবিতা অর্ন্তভূক্ত হয়েছে, যথাক্রমে, "বাঁচনভঙ্গি", "বাঁচনভঙ্গি ১" এবং "বাঁচনভঙ্গি ৯"। কবি ও সাংবাদিক ওমর কায়সার "বাঁচনভঙ্গি ৯"' কবিতা সম্পর্কে বলেন, সবুজ তাপসের কবিতায় রসিকতা রয়েছে জীবনের নানা অনুষঙ্গ নিয়ে, যার ভেতর দিয়ে জীবনের বহু সিরিয়াস বিষয় উঠে এসেছে।
জগতের সব প্রাণী সুখী হোক, মশা ছাড়া; দাঁড়াও, টুথব্রাশ করে না সব প্রাণীও–এই কথাও জানিও–
তৃতীয় পর্বের কবিতাগুলোর মধ্যে সালফিউরিক আবেগ কবিতার প্রকাশ পেয়েছে চারুকলা বিষয়াদি।
কাব্যগ্রন্থের শেষ পর্ব "পাতার গান", যেখানে একই নামে কবিতা রয়েছে, যার ছন্দ প্রতিনিধিত্ব করেছে ভারতীয় উপমহাদেশীয় জীবন, রাজনীতি, ধর্ম। অন্য আরেকটি কবিতার উল্লেখিত একটি পঙ্তি এরকম: কেন সংবিধানে বাজছে 'বিসমিল্লা'র সানাই? কেন অভিধানে 'শেখ মুজিব' অর্থ 'বাংলাদেশ' নাই?"
সমালোচনা
শূন্য দশকের কবি সবুজ তাপসের কবিতা সরল এবং গভীরবোধবহ। তাপস তার একটি গদ্যে উল্লেখ করেছেন, যে কল্পনার বাস্তব রূপ দেয়া অসম্ভব তাকে দৃষ্টান্তবাদীরা সত্য, মিথ্যা কিছুই বলেন না। একই গদ্যে ফরাসি সাহিত্যতাত্ত্বিক ও কাঠামোবাদী রলঁ বার্তের সমালোচনা করতে মিথ সম্পর্কে তিনি উল্লেখ করেছেন, "মানুষ অতীত দর্শক- এটা দৃষ্টান্তবাদীরাও স্বীকার করেন, কিন্তু এর অর্থ এই নয় যে, একজন কবিকে কবিতার লক্ষ্যে সমাজস্থ ভাষাকাঠামোকে গ্রাজ্য করে যা Always already written কেবল তা অথবা তার নবীকৃত রূপ অথবা তার প্যারডি হাজির করতে হবে এবং অবাস্তব পৌরাণিক বিষয়-আশয়ের সমযদার হতে হবে। কবি অতীত সন্ধানী হোক, নিজেকে এবং অন্যকে গুহাবন্দি করে ফেলার জন্য নয়, অতীতের বাস্তব এবং দরকারি ঘটনা বা চরিত্র বা অভিজ্ঞতার সাথে বর্তমানের সংযোগসেতু দাঁড় করে যুক্তীধর্মী ভবিষ্যত রচনা করার স্বার্থেই।" যদিও তার কাব্যগ্রন্থ যুধিষ্ঠির ধর্মপুত্র, নার্সিসাস, পুলসিরাত, জাহ্ণবী, নন্দন-কানন, শ্যাম, কৃষ্ণধর, অগ্নি প্রভৃতি শব্দের ব্যবহারে সমালোচকের মতে স্ববিরোধী।
জন ইভান্স
আলফ্রেড জন ইভান্স, এমসি (John Evans; জন্ম: ১ মে, ১৮৮৯ - মৃত্যু: ১৮ সেপ্টেম্বর, ১৯৬০) হ্যাম্পশায়ারের হাইক্লার এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ১৯২১ সালে একটিমাত্র টেস্টে ইংল্যান্ড দলের পক্ষে খেলার সুযোগ হয় তার। ঘরোয়া প্রথম-শ্রেণীর ক্রিকেটে কেন্ট ও হ্যাম্পশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শীতা দেখিয়েছেন জন ইভান্স।
বাবা আলফ্রেড ইভান্স ও সহোদর ভাই রাল্ফ ইভান্স প্রথম-শ্রেণীর ক্রিকেট খেলেছেন। এছাড়াও, পুত্র মাইকেল ইভান্স অভিনয় কর্মে জড়িত ছিলেন।
প্রথম বিশ্বযুদ্ধ ও দ্বিতীয় বিশ্বযুদ্ধ - উভয়টিতেই জন ইভান্স অংশগ্রহণ করেছেন। প্রথম বিশ্বযুদ্ধ চলাকালে রয়্যাল ফ্লাইং কোরে যোগ দেন। এ পর্যায়ে দুইবার যুদ্ধ বন্দী হন। তিনি ক্রমাগত মুক্ত হবার চেষ্টা চালান। দুইবারই এতে সফলকাম হয়েছিলেন। দ্বিতীয় বিশ্বযুদ্ধে এমআই৯-এ যুক্ত থেকে রূপরেখা প্রণয়ন ও যুদ্ধকালীন বন্দী হবার পর করণীয় সম্পর্কে উপদেশ প্রদানের দায়িত্বে ছিলেন।
এছাড়াও, সর্বক্রীড়ায় দক্ষতা ছিল তার। গল্ফ ও র‌্যাকেট খেলায় সমধিক সফলতা পেয়েছেন।
প্রারম্ভিক জীবন
১৮৮৯ সালে হ্যাম্পশায়ারের হাইক্লার এলাকায় জন ইভান্সের জন্ম। বাবা এএইচ ইভান্স প্রথম-শ্রেণীর ক্রিকেটে অংশগ্রহণ করেছেন ও ১৮৮৮ সালে হরিস হিল স্কুলের প্রতিষ্ঠাতা ছিলেন। এ বিদ্যালয়ে শিক্ষাজীবন শুরু করেন। পরবর্তীতে উইনচেস্টারে স্থানান্তরিত হন ও ১৯০৯ থেকে ১৯২১ সাল পর্যন্ত অক্সফোর্ডের অরিয়েল কলেজে অধ্যয়ন করেন। উইনচেস্টারে থাকাকালে প্রথম একাদশ ক্রিকেট দলে অংশ নিয়েছেন। এছাড়াও, বিদ্যালয়ের পক্ষে র‌্যাকেট ও গল্ফে প্রতিনিধিত্ব করেছেন।
অক্সফোর্ডে থাকাকালে ক্রিকেটে অংশ নিয়ে ১৯০৯ সালে ব্লু লাভ করেন। এছাড়াও, র‌্যাকেট ও গল্ফে ব্লু পেয়েছিলেন জন ইভান্স। ১৯১২ সালে ইতিহাস বিষয়ে স্নাতক ডিগ্রি সম্পন্ন করেন। প্রথম বছর জার্মানিতে অবস্থান করার শর্তে এটন কলেজে শিক্ষকতায় যোগদানের প্রস্তাবনা পান। জার্মান ভাষায় দক্ষ ইভান্স ঐ দেশে এক বছর পার করেন। এরপর এটনে একবছর শিক্ষাদানের পর ব্যবসায়িক দায়বদ্ধতায় এ চাকরি ছেড়ে দেন।
প্রথম-শ্রেণীর ক্রিকেটে অংশগ্রহণ
অক্সফোর্ডে যাবার পূর্বে আগস্ট, ১৯০৮ সালে হ্যাম্পশায়ারের পক্ষে প্রথম-শ্রেণীর ক্রিকেটে অভিষেক ঘটে জন ইভান্সের। অক্সফোর্ডের পক্ষে নিয়মিতভাবে খেলেছেন তিনি। বিশ্ববিদ্যালয় দলটির পক্ষে ৩০ খেলায় অংশ নিয়েছেন। তন্মধ্যে, চারটি বিশ্ববিদ্যালয় খেলায় মারকুটে ডানহাতি ব্যাটসম্যান ও মিডিয়াম-পেস বোলার হিসেবে খেলেছেন। ১৯১১ সালে অক্সফোর্ড দলের পক্ষে অধিনায়কত্ব করেন। ১৯০৯ থেকে ১৯১২ সাল পর্যন্ত হ্যাম্পশায়ারের পক্ষে খেলায় অংশ নিলেও ১৯১২ সালের শেষদিকে ও ১৯১৪ সালে প্রথম বিশ্বযুদ্ধ শুরুরদিকে ফ্রি ফরেস্টার্সের পক্ষে একটিমাত্র প্রথম-শ্রেণীর খেলায় অংশ নিয়েছিলেন।
যুদ্ধের পর জন ইভান্স মাঝে-মধ্যে খেলার জগতে ফিরে আসতেন। ১৯১৯ সালে শৌখিন খেলোয়াড়দের নিয়ে গড়া জেন্টলম্যান ও ১৯২০ সালে হ্যাম্পশায়ারের পক্ষে একটি খেলায় অংশ নিয়েছিলেন।
বিশ্বযুদ্ধে অংশগ্রহণ
প্রথম বিশ্বযুদ্ধ ছড়িয়ে পড়লে নতুন প্রতিষ্ঠিত ইন্টিলিজেন্স কোরে যোগ দেন। অক্সফোর্ড থেকে স্নাতক ডিগ্রি লাভের পর জার্মানিতে অবস্থান করার প্রেক্ষিতে তিনি উপযুক্ত প্রার্থী হিসেবে নিয়োগ পান। শুরুতে পর্বতসঙ্কুল এলাকায় অবস্থান করেন। কিন্তু, সেপ্টেম্বর, ১৯১৪ সালে ফ্রান্সে মোটরসাইকেল দূর্ঘটনায় আঘাতপ্রাপ্ত হন। ফেব্রুয়ারি, ১৯১৫ সালে রয়্যাল ফ্লাইং কোরের ৩নং স্কোয়াড্রনে পর্যবেক্ষক হিসেবে সংযুক্তি লাভ করেন। শুরুরদিকে স্কোয়াড্রনটিকে পর্যবেক্ষকদের সাহায্যে শত্রু সেনাদের অবস্থানের বিষয়ে বিস্তৃত স্থির চিত্র ধারনের জন্য ব্যবহার করা হয়। ফলে, ইভান্স খুবই কাছাকাছি অবস্থানে থেকে, এমনকি যুদ্ধকালীন ছবি ধারণ করতে থাকেন। সেপ্টেম্বর, ১৯১৫ সালে নিজ বিমানে পর্যবেক্ষণকালে শত্রু বিমানের ধাওয়ার মধ্যেও দায়িত্ব পালন করার প্রেক্ষিতে মিলিটারি ক্রস প্রাপক হন।
১৯১৬ সালের শুরুতে পাইলট হন ও সোমের যুদ্ধে জার্মান আর্টিলারি অবস্থান চিহ্নিতকরণে সক্রিয় ভূমিকা পালন করেন। তিনি ও অপর পর্যবেক্ষক লেফট্যানেন্ট লংয়ের উপর জুলাই মাসে ক্রমাগত বিমান চালনার দায়িত্ব প্রদান করা হয়। ১৬ জুলাই তাদের বিমান অচল হয়ে পড়লে তারা শত্রুসেনা এলাকায় অবতরণ করতে বাধ্য হন। ফলে শত্রুদের হাতে ধরা পড়ার পূর্বে অবতরণ করলেও জার্মান সেনাবাহিনীর হাতে ধৃত হন। ইভান্স যুদ্ধবন্দী হন। শুরুতে তাকে জার্মানির ক্লসথল এলাকায় রাখা হয়। যে সকল কর্মকর্তা মুক্তির প্রচেষ্টা চালিয়েছিলেন তারা ওলন্দাজ সীমানায় পুনরায় ধরা পড়েন ও ইঙ্গোলস্তাদে প্রেরণ করা হয়। তিনি বেশ কয়েকবার পলায়ণের চেষ্টা করেন। কিন্তু প্রত্যেকবারই ধরা পড়েন। ১৯১৭ সালে আরেক কর্মকর্তা ক্যাপ্টেন বাকলি ধরা পড়লে আরেকটি বন্দীশিবিরে নিয়ে যাওয়া হয়। এবার সফলতার সাথে এ দুজন ১৮ রাত ক্রমাগত হেঁটে সুইজারল্যান্ড সীমান্তে পৌঁছেন।
যুদ্ধবন্দী হওয়া থেকে রক্ষা পাওয়ায় একই রণাঙ্গনে অংশগ্রহণ থেকে বিরত রাখা হয়। ফলে ইভান্স মিশরে চলে যান ও তারপর ফিলিস্তিনে বোমা স্কোয়াড্রন ১৪২ স্কোয়াড্রনে জানুয়ারি, ১৯১৮ সালে নেতৃত্বে থাকেন। মার্চ, ১৯১৮ সালে আবারো বিমান অচল হয়ে পড়ায় ভূমিতে অবতরণ করতে বাধ্য হন। আরব উপজাতিরা তাকেসহ আরও দুই অস্ট্রেলীয় বৈমানিককে তুর্কি সামরিকবাহিনীর হাতে তুলে দেয়। পলায়ণের চেষ্টা চালালে ইভান্সকে কনস্টান্টিপোলে পাঠানো হয় ও বন্দীশিবিরে নিয়ে যাওয়া হয়। অসুস্থ ঘোষণা করার জন্য তিনি এক চিকিৎসককে ঘুষ দেন। ফলে, তুরস্ক ও ব্রিটিশ সেনাবাহিনীর কর্মকর্তা বিনিময়ে তিনিও যুক্ত হন। নভেম্বর, ১৯১৮ সালে জাহাজযোগে আলেকজান্দ্রিয়ায় পৌঁছেন। বেশ কয়েকবার আত্মরক্ষার্থের চেষ্টা চালানোয় মিলিটারি ক্রসের সাথে ‘বার’ পুরস্কার দেয়া হয়। পরবর্তীকালে নিজের যুদ্ধবন্দীর বিষয় নিয়ে ‘দি এসকাপিং ক্লাব’ শিরোনামে গ্রন্থ রচনা করেন তিনি।
দ্বিতীয় বিশ্বযুদ্ধ চলাকালে যুদ্ধ কার্যালয়ের শাখা এমআই৯-এ ইভান্সকে রাখা হয়। সেখানে তিনি অস্থিতিশীল কার্যকলাপের সমন্বয়কারী ও শত্রু সীমানায় বৈমানিকদের ধরা পড়া ও যুদ্ধবন্দী থেকে মুক্তি লাভের বিষয়ে দিক নির্দেশনা দেন। প্রথম বিশ্বযুদ্ধ থেকে অর্জিত অভিজ্ঞতালব্ধ জ্ঞানে যুদ্ধবন্দীত্ব থেকে মুক্তিলাভের দিক-নির্দেশনার উন্নয়নে কাজ করেন। জুলাই, ১৯৪৪ সালে নরম্যান্ডিতে অবতরণ করেন। উত্তর পশ্চিম ইউরোপে যুদ্ধবন্দী ও পলায়ণপর মিত্র বাহিনীর সৈনিকদেরকে রক্ষায় সহায়তা করেন তিনি।
ব্যক্তিগত জীবন
জন ইভান্সের পিতা আলফ্রেড ইভান্স ৪৪টি প্রথম-শ্রেণীর খেলায় অংশ নিয়েছেন। কনিষ্ঠ ভ্রাতা রাল্ফ ইভান্স পাঁচটি খেলায় অংশ নিয়েছেন। তন্মধ্যে, একটি ছিল হ্যাম্পশায়ারের পক্ষে। ব্যক্তিগত জীবনে বিবাহিত জন ইভান্স আইরিশ কনসার্টের পিয়ানোবাদক মেরি গলব্রেইদের সাথে পরিণয়সূত্রে আবদ্ধ হন। তাদের সন্তান মাইকেল ইভান্স অভিনেতা ছিলেন।
১৮ সেপ্টেম্বর, ১৯৬০ তারিখে ৭১ বছর বয়সে লন্ডনের মেরিলেবোন এলাকায় দেহাবসান ঘটে জন ইভান্সের।
প্রতিসাম্য (জীববিজ্ঞান)
থাম্ব|250x250পিক্সেল| চিত্রে প্রাণীদেহের অপ্রতিসম, অরীয় এবং দ্বি-পার্শ্বীয় দৈহিক নকশা সহ সম্ভাব্য বিভিন্ন শারীরিক প্রতিসাম্যগুলো প্রদর্শিত হয়েছে থাম্ব|জীববিজ্ঞানে ব্যবহৃত প্রধান তিন প্রকার প্রতিসাম্যের সচিত্র বর্ণনা। দ্বি-পার্শ্বীয় (ড্রসোফিলা), অরীয় (বহুপ্রতিসম ফুল) এবং গোলীয় প্রতিসাম্য (কক্কাস ব্যাকটেরিয়া)। জীববিজ্ঞানে প্রতিসাম্য (ইংরেজিতে Symmetry in biology) বলতে উদ্ভিদ, প্রাণী, ছত্রাক এবং ব্যাকটেরিয়া সহ সমস্ত জীবদেহে পর্যবেক্ষিত প্রতিসাম্যকে বোঝায়। বাহ্যিক প্রতিসাম্য কোনো প্রাণীর দিকে তাকালেই বোঝা যায়। উদাহরণস্বরূপ- একজন মানুষের মুখ নিন, দেখা যাবে তার কেন্দ্রস্থলে একটি প্রতিসম তল রয়েছে বা, একটি গোলাপ ফুল, যেখানে সুস্পষ্ট বহুপ্রতিসম তল রয়েছে। অভ্যন্তরীণ বৈশিষ্ট্যগুলিও প্রতিসাম্য প্রদর্শন করতে পারে, যেমন- মানবদেহের নালিগুলো (গ্যাস, পুষ্টি ও বর্জ্য পদার্থ পরিবহনের জন্য), যারা নলাকার এবং যাদের বিভিন্ন প্রতিসম তল থাকে।
জৈবিক প্রতিসাম্য কোনো জীবদেহের মধ্যে অনুরূপ দৈহিক অঙ্গ বা আকারের সুষম বণ্টন হিসেবে ভাবা যেতে পারে। তবে গুরুত্বপূর্ণ ব্যাপার হল, গণিতের প্রতিসাম্যের মত নয়, বরং জীববিজ্ঞানের প্রতিসাম্য সবসময়ই আনুমানিক। উদাহরণস্বরূপ, উদ্ভিদের পাতাগুলি - প্রতিসম হিসেবে বিবেচিত হলেও খুব কমই অর্ধেক ভাঁজ করা হলে ঠিক ঠিক মিলে যায়। প্রতিসাম্য প্রকৃতির এক প্রকার বিন্যাস যার মধ্যে বিন্যাস উপাদানটির হয় প্রতিফলন না হয় ঘূর্ণন দ্বারা প্রায়-পুনরাবৃত্তি ঘটে।
স্পঞ্জ এবং প্লেকোজোয়ানরা দুটি প্রাণী গোষ্ঠীর প্রতিনিধিত্ব করে, যারা কোনো প্রতিসাম্য প্রদর্শন করে না (অর্থাৎ অপ্রতিসম)। বেশিরভাগ বহুকোষী জীবের দৈহিক নকশা কোন না কোন প্রতিসাম্য প্রদর্শন করে এবং এর দ্বারা সংজ্ঞায়িত হয়। দৈহিক নকশাগুলোতে মোটের উপর কেবল কয়েক ধরনের প্রতিসাম্য রয়েছে। এগুলি হচ্ছে- অরীয় (Radial), দ্বিপার্শ্বীয় (Bilateral), দ্বিঅরীয় (Biradial) এবং গোলীয় (Spherical) প্রতিসাম্য। 'জীব' হিসেবে ভাইরাসের শ্রেণিবিন্যাস বিতর্কিত হলেও ভাইরাসগুলিতে আইকোসেড্রাল প্রতিসাম্য রয়েছে।
প্রতিসাম্যের গুরুত্ব ঠিক ভাবে বোঝা যায় যে তথ্য থেকে তা হচ্ছে- প্রথাগতভাবে প্রাণীদের গোষ্ঠীগুলি শ্রেণিবদ্ধ করার সময় এই বৈশিষ্ট্য দ্বারাই সংজ্ঞায়িত করা হয়ে আসছে। রেডিয়াটা, একটি অরীয় প্রতিসম প্রাণী গোষ্ঠী, জর্জেস কুভিয়ারের প্রাণী জগতের শ্রেণিবিভাগের চারটি শাখার মধ্যে একটি।  এদিকে, বাইল্যাটারিয়া হল একটি শ্রেণী গোষ্ঠী, যা এখনও ভ্রূণাবস্থায় দ্বিপার্শ্বীয় প্রতিসম প্রাণীদের প্রতিনিধিত্ব করতে ব্যবহৃত হয়।
অরীয় প্রতিসাম্য
অরীয় প্রতিসম জীবগুলি কেন্দ্রীয় অক্ষের চারপাশে এমনভাবে পুনরাবৃত্ত বিন্যাস দেখায় যে, তাদেরকে কেন্দ্র বিন্দু দিয়ে কাটা হলে অনেকগুলি অভিন্ন টুকরোতে বিভক্ত হয়ে যায়, যেগুলি দেখতে অনেকটা পাইয়ের টুকরাগুলির মতো। সাধারণত, অক্ষের চারপাশে শরীরের কোন একটি অঙ্গ-প্রত্যঙ্গের ৪, ৫, ৬ বা ৮ বারের মত পুনরাবৃত্তি ঘটে- যাদেরকে যথাক্রমে টেট্রামারিজম, পেন্টামারিজম, হেক্সামেরিজম এবং অক্টোমরিজম বলা হয়। এই জাতীয় জীবগুলি কোনও বাম বা ডান পাশ প্রদর্শন করে না, তবে এদের শীর্ষ ও নীম্ন তল বা সম্মুখ ও পশ্চাৎ দিক থাকে।
জর্জ কুভিয়ার অরীয় প্রতিসম প্রাণীগুলিকে রেডিয়াটা (জুওফাইটস) ট্যাক্সোনে শ্রেণিবদ্ধ করেছেন, যা এখন সাধারণত বিভিন্ন প্রাণী পর্বের সমাহার হিসাবে স্বীকৃত এবং তারা একটি সাধারণ পূর্বপুরুষ (একটি পলিফাইলেটিক গ্রুপ) শেয়ার করে না। অধিকাংশ অরীয় প্রতিসম প্রাণী, মৌখিক তলের কেন্দ্র- যেখানে মুখ থাকে সেখান থেকে বিপরীত প্রান্ত (পরাঙ্মুখ) পর্যন্ত ব্যপ্ত একটি অক্ষ বরাবর প্রতিসম হয়। সাধারণত, নিডারিয়া এবং একাইনোডার্মাটা পর্বের প্রাণীরা অরীয় প্রতিসাম্য প্রদর্শন করে, যদিও নিডারিয়ার মধ্যে বহু সাগর কুসুম এবং কিছু কোরালে "সাইফোনোগ্লিফ"  নামের একটি একক গঠন দ্বারা সংজ্ঞায়িত দ্বিপার্শ্বীয় প্রতিসাম্য বিদ্যমান থাকে। অরীয় প্রতিসাম্য, বিশেষ করে সাগর কুসুমের মত নিশ্চল প্রাণী, জেলিফিশের মতো ভাসমান প্রাণী এবং তারামাছের মতো ধীর গতির প্রাণীর জন্য অত্যন্ত উপযুক্ত; অপর দিকে দ্বিপার্শ্বীয় প্রতিসাম্য একটি স্ট্রিমলাইনড  দেহের গতিশক্তি উৎপাদনের জন্য উপযোগী। অনেক ফুলও অরীয় প্রতিসম বা বহুপ্রতিসম হয়। প্রায় অভিন্ন ফুলের কাঠামোসমূহ, যেমন- পাপড়ি, বৃত্যংশ এবং পুংকেশরগুলো- নিয়মিত বিরতিতে ফুলের অক্ষের চারপাশে সজ্জিত থাকে। প্রায়শই গর্ভপত্র, গর্ভদণ্ড ও গর্ভমুণ্ড নিয়ে গঠিত স্ত্রীস্তবক এই অক্ষ হিসেবে বিদ্যমান থাকে। থাম্ব|একটি [[জবা ফুল (Hibiscus rosa-sinensis)। পুষ্প অক্ষের চারপাশে সাজানো পুনরাবৃত্ত অংশগুলো দ্বারা পেন্টামারিজম প্রদর্শন করে।]]
অরীয় প্রতিসাম্যের প্রকারভেদ
কিছু জেলিফিশ, যেমন- Aurelia marginalis, চার-গুণ অরীয় প্রতিসাম্য বিশিষ্ট টেট্রামারিজম প্রদর্শন করে। জেলিফিশের দিকে তাকানোর সাথে সাথে ব্যাপারটি বোধগম্য হয়, কারণ এর স্বচ্ছ দেহের মধ্য দিয়ে চারটি গোনাড স্পষ্টভাবে দেখা যায়। এই অরীয় প্রতিসাম্য জেলিফিশকে চারদিক থেকে উদ্দীপনা (প্রধানত খাদ্য এবং বিপদ) শনাক্ত করার এবং সাড়া দেওয়ার জন্য পরিবেশগতভাবে গুরুত্বপূর্ণ। alt=Alt text|ডান|থাম্ব|200x200পিক্সেল|অনুভূমিকভাবে কাটা আপেলে দেখা যাচ্ছে যে, ফলেও পেন্টামেরিজম ঘটে। সপুষ্পক উদ্ভিদগুলি তাদের অনেক ফুল-ফলে পাঁচ-গুণ প্রতিসাম্য বা পেন্টামারিজম প্রদর্শন করে। অনুভূমিকভাবে কাটা একটি আপেলের পাঁচটি গর্ভপত্রের (বীজ পকেট) সজ্জা দেখে খুব সহজেই এটি উপলব্ধি করা যায়। প্রাণীদের মধ্যে কেবল একাইনোডার্মরা, যেমন- তারামাছ, সমুদ্র অর্চিন এবং সমুদ্র লিলিগুলি পরিণত বয়সে পঞ্চঅরীয় থাকে, যাদের মুখের চারপাশে পাঁচটি উপাঙ্গ সাজানো থাকে। দ্বিপার্শ্বীয় প্রাণী হওয়ায় লার্ভা হিসেবে প্রাথমিকভাবে তাদের দর্পণ প্রতিসাম্যের বিকাশ ঘটে, পরে তারা পঞ্চঅরীয় প্রতিসাম্য অর্জন করে।
alt=Alt text|বাম|থাম্ব|200x200পিক্সেল| অন্ত্রের প্রদাহ সৃষ্টিকারী ভাইরাসগুলির আইকোসেড্রাল প্রতিসাম্য রয়েছে
গোলীয় প্রতিসাম্য
alt=Alt text|ডান|থাম্ব|200x200পিক্সেল| Volvox স্বাদু পানির একটি গোলীয় প্রতিসম আণুবীক্ষণিক সবুজ [[শৈবাল। বড় কলোনি গুলির ভিতরে নব্য সৃষ্ট কলোনি গুলি দেখা যাচ্ছে। ]] জীব দেহকে অসীম সংখ্যক তলে বিভক্ত করা গেলে তাকে গোলীয় প্রতিসাম্য বলে। এর অর্থ হল জীবের কেন্দ্র দিয়ে প্রবাহিত যে কোনও রেখা দ্বারা জীব দেহকে দুটি অভিন্ন অংশে ভাগ করা যায়। প্রাণী দেহে সাধারণত প্রকৃত গোলীয় প্রতিসাম্য খুঁজে পাওয়া যায় না। যেসব জীবে আপাত গোলীয় প্রতিসাম্য দেখা যায় তাদের মধ্যে রয়েছে স্বাদু পানির Volvox।
ব্যাকটেরিয়াকে সাধারণত গোলাকৃতি হিসেবে ধরা হয়। আকারের উপর ভিত্তি করে ব্যাকটেরিয়াকে তিনটি শ্রেণিতে শ্রেণীবদ্ধ করা হয়: কক্কাই (গোলাকার), ব্যাসিলাস (দণ্ডাকৃতির) এবং স্পাইরোকিটস (সর্পিল-আকৃতির)। বাস্তবে যদিও ব্যাকটেরিয়া বাঁকানো, চ্যাপ্টা, লম্বা চোঙের মত হতে পারে। কক্কাই হিসাবে বিপুল সংখ্যক ব্যাকটেরিয়া বিবেচিত (একবচনে- কক্কাস) হলেও, সবগুলো যে প্রকৃত গোলীয় প্রতিসাম্য দেখায় এমন সম্ভাবনা কম।
দ্বিপার্শ্বীয় প্রতিসাম্য
দ্বিপার্শ্বীয় প্রতিসম প্রাণীদের একটিমাত্র প্রতিসাম্যের তল রয়েছে, তা হচ্ছে স্যাজিটাল তল, যা জীবকে মোটামুটিভাবে দুটি দর্পণ প্রতিবিম্ব- বাম এবং ডান অর্ধে বিভক্ত করে, অর্থাৎ এটি একটি আনুমানিক প্রতিফলনমূলক প্রতিসাম্য। থাম্ব|281x281পিক্সেল|[[অপরাজিতা|নীল অপরাজিতা (Clitoria ternatea), একটি দ্বিপার্শ্বীয় প্রতিসম (একপ্রতিসম) ফুল। ফুলটিকে লম্বালম্বিভাবে মাঝবরাবর দুটি অনুরূপ ভাগে বিভক্ত করা যায়। ]] দ্বিপার্শ্বীয় প্রতিসম প্রাণীগুলিকে 'বাইল্যাটারিয়া' নামের একটি বৃহৎ গোষ্ঠীতে শ্রেণিবদ্ধ করা হয়, যাতে সমস্ত প্রাণীর ৯৯% অন্তর্ভুক্ত রয়েছে (৩২ টিরও বেশি পর্ব এবং ১০ লক্ষ বর্ণিত প্রজাতি নিয়ে গঠিত)। সমস্ত বাইল্যাটারিয়ানদের কিছু না কিছু অপ্রতিসম বৈশিষ্ট্য রয়েছে, উদাহরণস্বরূপ, মানুষের বাহ্যিক দ্বিপার্শ্বীয় প্রতিসাম্য থাকলেও, হৃৎপিণ্ড এবং যকৃৎ অপ্রতিসম ভাবে অবস্থান করে।
এপি অক্ষটি বাইল্যাটারিয়ার পোলারিটি সংজ্ঞায়িত করতে এবং শরীরকে দিক প্রদানের জন্য একটি অগ্র ও পশ্চাৎ বিকাশের জন্য প্রয়োজনীয়। অগ্র প্রান্তটি সবার আগে পরিবেশের যেকোন কিছুর মুখোমুখি হয়, তাই সংবেদী অঙ্গগুলো যেমন- চোখ সেখানে গুচ্ছবদ্ধ হয়। এটি এমন একটি স্থান যেখানে মুখেরও বিকাশ ঘটে, কারণ শরীরের এই অংশটিই প্রথম খাদ্যদ্রব্যের সম্মুখীন হয়। যার ফলে, কেন্দ্রীয় স্নায়ুতন্ত্রের সাথে সংযুক্ত সংবেদী অঙ্গ নিয়ে একটি স্বতন্ত্র মাথার বিকাশ ঘটে। বিকাশের এই বিন্যাসকে (একটি স্বতন্ত্র মাথা এবং লেজবিশিষ্ট) বলা হয় সেফালাইজেশন। এছাড়াও প্রতিপন্ন হয় যে, একটি এপি অক্ষের বিকাশ চলনের জন্য গুরুত্বপূর্ণ - দ্বিপার্শ্বীয় প্রতিসাম্য শরীরকে একটি স্বকীয় দিক প্রদান করে এবং স্ট্রিমলাইনিং এর মাধ্যমে বাধা হ্রাস করে।
প্রাণী ছাড়াও কিছু গাছের ফুলও দ্বিপার্শ্বীয় প্রতিসাম্য প্রদর্শন করে। এই জাতীয় উদ্ভিদগুলোকে একপ্রতিসম (Zygomorphic) বলা হয় এবং এতে অন্তর্ভুক্ত রয়েছে অর্কিড (Orchidaceae) এবং মটর (Fabaceae) পরিবারগুলো এবং অধিকাংশ ফিগওয়ার্ট পরিবারগুলো ( Scrophulariaceae )।  উদ্ভিতের পাতাগুলো বেশীরভাগ সময় দ্বিপার্শ্বীয় প্রতিসাম্য প্রদর্শন করে।
দ্বিঅরীয় প্রতিসাম্য
দ্বিঅরীয় প্রতিসাম্য সেইসব জীবদেহে পাওয়া যায় যাদের ক্ষেত্রে দ্বিপার্শ্বীয় এবং অরীয় উভয় ধরনের প্রতিসাম্য (অভ্যন্তরীণ বা বাহ্যিক) দেখা যায়। অরীয় প্রতিসাম্যের মত অনেকগুলি তলে বিভক্ত না হয়ে  দ্বিঅরীয়  প্রতিসম কোন জীবদেহকে কেবল দুটি তলে বিভক্ত করা যায়। এমনও ধারণা করা হওঁয় যে এটি মূলত অরীয় প্রতিসাম্য থেকে দ্বিপার্শ্বীয় প্রতিসাম্যে বিবর্তিত হওয়ার মধ্যবর্তী পর্যায়ের প্রতিনিধিত্ব করে।  দ্বিঅরীয় প্রতিসাম্য দেখা যায় এমন কিছু জীবের উদাহরণ হল- হাইড্রা, Ctenophora পর্বের প্রাণীদের দেহে।
অপ্রতিসাম্য
অপ্রতিসাম্য প্রাকৃতিকভাবে গড়ে ওঠার কথা না থাকলেও, কিছু প্রজাতি কালের বিবর্তনে ব্যাপক অভিযোজনের মাধ্যমে অপ্রতিসম হয়ে উঠেছে। Porifera (স্পঞ্জ) পর্বের বেশিরভাগ সদস্যের কোনও প্রতিসাম্য নেই, যদিও কেউ কেউ অরীয় প্রতিসম।
জোয়াও এন্টোনিও সামারাঞ্চ
জোয়াও এন্টোনিও সামারাঞ্চ (কাতালানঃ Joan Antoni Samaranch i Torelló) (জন্মঃ ১৭ জুলাই, ১৯২০ – মৃত্যুঃ ২১ এপ্রিল, ২০১০) ছিলেন কাতালান জনগোষ্ঠীর স্পেনিয়ার্ড বা স্পেনীয় ক্রীড়া প্রশাসক।
ব্যক্তিগত জীবন
বার্সেলোনার এক ধনাঢ্য পরিবারে সামারাঞ্চের জন্ম। বার্সেলোনায় অবস্থিত স্থানীয় সুইস স্কুল এবং জার্মান স্কুলে পড়াশোনা করেন। শৈশবেই তিনি রোলার হকি (কোয়াড) খেলায় গভীরভাবে অনুরক্ত ছিলেন। স্পেনের গৃহযুদ্ধ চলাকালে ১৮ বছর বয়সে তিনি ২য় স্পেনীশ প্রজাতন্ত্রের বাহিনীতে ১৯৩৮ সালে যোগদান করেন। সেখানে তিনি চিকিৎসকের ভৃত্য হিসেবে নিয়োগ পান।
১ ডিসেম্বর, ১৯৫৫ সালে মারিয়া তেরেসা স্যালিসাস রো নামীয় এক মহিলাকে তিনি বিয়ে করেন। তিনি সংক্ষেপে বিবি নামে পরিচিত ছিলেন। ২০০০ সালে সিডনীতে অনুষ্ঠিত গ্রীষ্মকালীন অলিম্পিকে সামারাঞ্চের অংশগ্রহণকালীন সময়ে তিনি স্পেনে মৃত্যুবরণ করেন। তাদের সংসারে দু'টি সন্তান রয়েছে। বড় সন্তান হিসেবে মেয়ে মারিয়া তেরেসা সামারাঞ্চ স্যালিসাস (জন্মঃ ১৯৫৬) ২০০৫ সালে স্পেনীশ ক্রীড়া সংস্থায় সভাপতি হিসেবে আসীন। ছোট একমাত্র ছেলে জোয়াও এন্টোনিও সামারাঞ্চ স্যালিসাস (জন্মঃ ১৯৫৯) ২০০১ সাল থেকে আন্তর্জাতিক অলিম্পিক কমিটি'র সদস্য হিসেবে রয়েছে।
কর্মজীবন
১৯৩৯ সালে স্পেনীশ প্রজাতন্ত্রের পতনের পর সামারাঞ্চ বাণিজ্য বিষয় নিয়ে বার্সেলোনাভিত্তিক আইইএসই বিজনেস স্কুলে পড়াশোনা করেন। স্বল্প সময়ের জন্য তিনি খেলাধূলাবিষয়ক সংবাদপত্র লা প্রেন্সাতে সাংবাদিকতাকে পেশা হিসেবে বেছে নেন। কিন্তু ১৯৪৩ সালে রিয়াল মাদ্রিদ সি. এফ. সমর্থকদের সমালোচনা করেন। দলটি এফসি বার্সেলোনার কাছে ১১-১ গোলে পরাজিত হয়েছিল। ফলে, তিনি চাকুরীচ্যুত হন। এরপর তিনি পারিবারিক ব্যবসা প্রতিষ্ঠান হিসেবে টেক্সটাইলে যোগ দেন। ১৯৮৪ সালে স্পেনের সবচেয়ে বড় সঞ্চয়ী ব্যাংক লা কেইক্সায় পরিচালনা পরিষদে যোগ দেন। সেখানে তিনি ১৯৮৭ সাল থেকে ১৯৯৯ সাল পর্যন্ত পরিচালনা পরিষদের সভাপতি হিসেবে আসীন ছিলেন। ১৯৯৯ সালে অবসরগ্রহণের পর আমৃত্যু সম্মানিত সভাপতি হিসেবে মর্যাদার অধিকারী হন।
সামারাঞ্চ ১৯৫৫ থেকে ১৯৬২ সাল পর্যন্ত বার্সেলোনার স্থানীয় সরকারের কর্মকাণ্ডে অংশগ্রহণ করেন। ক্রীড়া সংক্রান্ত বিষয়াদি দেখাশোনা করাই তার দায়িত্ব ছিল। ফ্রাঙ্কো শাসনামলে ১৯৬৪ থেকে ১৯৭৭ সাল অবধি তিনি কোর্টেস ইস্পানোলাসের (নিম্ন কক্ষ) প্রোকিউরেডর বা সদস্য ছিলেন। এছাড়াও বার্সেলোনা প্রদেশের পরিচালনা পরিষদের সভাপতি হিসেবে ১৯৭৩ থেকে ১৯৭৭ সাল পর্যন্ত ক্রীড়ায় জাতীয় প্রতিনিধি (মন্ত্রী পর্যায়) মনোনীত হন।
আইওসি সভাপতি
কূটনৈতিক সম্পর্ক পুণঃস্থাপনের পরক্ষণেই স্পেনের রাষ্ট্রদূত হিসেবে তিনি ১৯৭৭ সালে তৎকালীন সোভিয়েত ইউনিয়ন এবং মঙ্গোলিয়ায় দায়িত্ব পালন করেন। এ পদে থাকা অবস্থাতেই সোভিয়েত জোটভূক্ত দেশসমূহের সমর্থন লাভে সক্ষমতা অর্জন করেন। ফলশ্রুতিতে তিনি আন্তর্জাতিক অলিম্পিক কমিটির সভাপতি হিসেবে নির্বাচনে প্রতিদ্বন্দ্বিতা করেন। ১৯৮০ সালে অনুষ্ঠিত আইওসি'র নির্বাচনে তিনি সভাপতি হিসেবে জয়যুক্ত হন।
স্পেনের জাতীয় অলিম্পিক দলে তিনি দলীয় প্রধান বা সেফ দ্য মিশন হিসেবে অংশ নেন। এরপরই তাকে ১৯৬৭ সালে স্পেনের রাষ্ট্রপ্রধান ফ্রান্সিস্কো ফ্রাঙ্কো ক্রীড়ায় সরকারী সচিব হিসেবে নিয়োগ দেন। এছাড়াও তিনি স্পেনের জাতীয় অলিম্পিক কমিটি-সহ আইওসি'র সদস্যরূপে মনোনীত হন। ১৯৭৪ থেকে ১৯৭৮ পর্যন্ত সময়কালে আইওসি'র তিনি সহ-সভাপতি ছিলেন।
আইওসি'র ৮৩তম অধিবেশনে সামারাঞ্চ সভাপতি হিসেবে নির্বাচিত হন। মস্কোয় অনুষ্ঠিত ১৯৮০ সালের গ্রীষ্মকালীন অলিম্পিক আসরের পূর্বে ১৫ - ১৮ জুলাই তিনি এ মর্যাদার অধিকারী হন।
সভাপতির দায়িত্ব পালনকালীন সময়ে তিনি অলিম্পিক গেমসের তহবিলকে সমৃদ্ধকরণে সচেষ্ট হন ও সফলতা লাভ করেন। বৃহৎ টেলিভিশন সম্প্রচার প্রতিষ্ঠানের সাথে চুক্তি ও সম্প্রচার সৌজন্য বিষয়ের মাধ্যমেই তার এ সফলতা। ১৯৮৪ সালে সোভিয়েত জোটভূক্ত দেশসমূহ গ্রীষ্মকালীন অলিম্পিক গেমস বয়কট করে। তারপরও সামারাঞ্চের আমলে আইওসি'র সদস্য রাষ্ট্রের অংশগ্রহণের সংখ্যা উত্তরোত্তর বৃদ্ধি পেতে থাকে। সামারাঞ্চ আরও চেয়েছিলেন যে অলিম্পিক ক্রীড়ায় নির্বাচিত সেরা অ্যাথলেটগণ পেশাদারী অ্যাথলেটগণকে উদ্বুদ্ধ করবেন।
জীবনাবসান
হৃদযন্ত্র ক্রিয়া বন্ধজনিত কারণে ২১ এপ্রিল, ২০১০ সালে বার্সেলোনায় অবস্থিত হসপিটাল কুইরানে তিনি মারা যান। দীর্ঘ কয়েক বছর যাবৎ সামারাঞ্চ স্বাস্থ্য সমস্যায় ভুগছিলেন। উত্তরাঞ্চলীয় স্পেনের নিয়ন্ত্রাধীন কাতালোনিয়া সরকারের পক্ষ থেকে স্বর্ণপদক গ্রহণকারী সামারাঞ্চের শবদেহ পালাউ দ্য লা জেনারেলিটাট প্রাসাদে রাখা হয়। ২২ April, ২০১০ সালে সান্তা ইউল্যালিয়া ক্যাথেড্রালে শবযাত্রা অনুষ্ঠিত হয়। এতে স্পেনের রাজকীয় পরিবারসহ অলিম্পিক আন্দোলনে সম্পৃক্ত ব্যক্তিবর্গ উপস্থিত ছিলেন। পরবর্তীতে তাকে মন্তজুইক সিমেট্রিতে সমাহিত করা হয়।
মৃত্যু পরবর্তীকালে সামারাঞ্চের সম্মানে ২০০৭ সালে প্রতিষ্ঠিত কাতালানের ক্রীড়া যাদুঘরের নাম পরিবর্তন করে জুন, ২০১০ সালে অলিম্পিক এন্ড স্পোর্টস মিউজিয়াম জোয়াও এন্টোনি সামারাঞ্চ নাম রাখা হয়। এছাড়া, সারায়েভোয় তার নামকে স্মরণপূর্বক অলিম্পিক হল জেতরা'র নাম পরিবর্তন করা হয়।
মৃণাল কান্তি দাস
মৃণাল কান্তি দাস (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদক ও মুন্সীগঞ্জ-৩ আসন থেকে নির্বাচিত ১০ম এবং একাদশ জাতীয় সংসদের সদস্য।
প্রাথমিক জীবন
অ্যাডভোকেট মৃণাল কান্তি দাস ১৯৫৯ সালের ২৫ জানুয়ারি মুন্সীগঞ্জ জেলার মুন্সীগঞ্জ সদর উপজেলার দেওভোগ গ্রামে জন্ম গ্রহণ করেন। তার পিতার নাম শ্যামলাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন।
রাজনৈতিক জীবন
মৃণাল কান্তি দাস ২০১০ সালে আওয়ামী লীগের কেন্দ্রীয় উপ-দফতর সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিতত্ব একাশদ জাতীয় সংসদ নির্বাচনে মুন্সীগঞ্জ-৩ আসনের জন্য আওয়ামী লীগের প্রার্থী হয়েছেন। এবং নির্বাচনে অংশগ্রহণ করে তিনি বিপুল ভোটে জয়লাভ করেন এবং পুনরায় মুন্সীগঞ্জ-৩ আসনের সংসদ সদস্য নির্বাচিত হন।
সম্পাদনা
thumb|১৯০০-এর একটি আলোকচিত্র, "[[দ্য সিয়াটেল টাইমস|সিয়াটল ডেইলি টাইমস—সম্পাদকীয় বিভাগ"।]]
সম্পাদনা হল লিখিত, চাক্ষুষ, শ্রাব্য এবং চলচ্চিত্র প্রচার মাধ্যমের তথ্য বহনের জন্য ব্যবহৃত নির্বাচন এবং প্রস্তুতির সমষ্টিগত প্রক্রিয়া। সম্পাদনা প্রক্রিয়ায় সংশোধন, সংক্ষেপণ, সংগঠন এবং সংস্করণ করা হয় একটি সঠিক, সঙ্গতিপূর্ণ শুদ্ধ এবং সম্পূর্ণ কাজের উৎপাদনের উদ্দেশ্যে।
সম্পাদনা প্রক্রিয়া প্রায়ই কাজের প্রতি লেখকের ধারণার মধ্য দিয়ে শুরু হয় এবং কাজটি নির্মানের জন্য লেখক ও সম্পাদকের মধ্যে একটি সহযোগিতা হিসেবে অব্যাহত থাকে। যেমন- সম্পাদনা সৃজনশীল দক্ষতা, মানব সম্পর্ক/পারস্পরিক সম্পর্ক ও পদ্ধতির একটি নির্ভুল সংকলনে পরিবর্তিত হতে পারে।
আশরাফ সফদার
আশরাফ সফদার (জন্ম: ২৯ ফেব্রুয়ারি ১৯৮০) সিঙ্গাপুরের প্রাক্তন টেলিভিশন উপস্থাপক এবং সাংবাদিক। তিনি ২০১০ সালে মিডিয়াকর্প চ্যানেল ৫ এ সিঙ্গাপুর টকিং নামে এক টক শো হোস্ট করেছিলেন, এবং ২০০৭ সালে চ্যানেল ৫ এর দ্য অ্যারেনার প্রথম মরশুমে আন্তর্জাতিক এমি অ্যাওয়ার্ডে বিচারক হিসাবে দায়িত্ব পালন করেছিলেন। একজন মিডিয়া কর্পস বিদেশী স্কলার হলেও তিনি চ্যানেল নিউজএশিয়া এবং টুডে পত্রিকার প্রতিবেদক হিসাবেও কাজ করেছেন। তিনি বর্তমানে আর্থিক পরিষেবা শিল্পে কাজ করেন।
কানাডার ভূগোল
কানাডা উত্তর আমেরিকা মহাদেশের এক বিশাল অংশ জুড়ে রয়েছে। এটি দক্ষিণের পুরো সীমান্ত মার্কিন যুক্তরাষ্ট্রের সাথে, উত্তর-পশ্চিমেও মার্কিন যুক্তরাষ্ট্রের আলাস্কা দ্বীপের অবস্থান। কানাডা পূর্বে আটলান্টিক মহাসাগর থেকে পশ্চিমে প্রশান্ত মহাসাগর পর্যন্ত বিস্তৃত এবং এর উত্তরে উত্তর মহাসাগর অবস্থিত।
প্রাকৃতিক ভূগোল
কানাডার মোট আয়তন 9984670 km2 এবং এটি ৮টি প্রধান ভূপ্রাকৃতিক বিভাগে বিভক্ত। কানাডার উপকূলীয় এলাকার দৈর্ঘ্য 243042 km এবং এটি বিশ্বের দীর্ঘতম উপকূল রেখা।
পরিবেশগত বিষয়াবলী
বায়ু দূষণ এবং এর ফলস্বরূপ অ্যাসিড বৃষ্টি মারাত্মকভাবে হ্রদগুলিকে প্রভাবিত করে এবং বনের ক্ষতি করে। ধাতু গলানো, কয়লা পোড়ানো এবং যানবাহন হতে ধোয়ার নির্গমন কৃষি ও বনের উৎপাদনশীলতাকে প্রভাবিত করে। কৃষি, শিল্প, খনন এবং বনায়ন কার্যক্রমের দ্বারা মহাসাগরের জলও দূষিত হচ্ছে।
কানাডা বর্তমানে বৈশ্বিক গড়ের চেয়ে দ্বিগুণ হারে তাপমাত্রা উষ্ণ করছে এবং এটি অপরিবর্তনীয় হারে ঘটছেই।
জিরা, পাঞ্জাব
জিরা ভারতের পাঞ্জাব রাজ্যের ফিরোজপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে জিরা শহরের জনসংখ্যা হল ৩১,৩৫০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে জিরা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
পেনাং ভাসমান মসজিদ
পেনাং ভাসমান মসজিদ (মসজিদ তেরপাং পুলাউ পেনাং), বা তানজং বুঙ্গাহ ভাসমান মসজিদ (মসজিদ তেরাপুং তানজং বুঙ্গাহ) হলো মালয়েশিয়ার পেনাংয়ের জর্জ টাউনের নিকটে তানজং বুঙ্গায় অবস্থিত একটি ভাসমান মসজিদ।
ইতিহাস
১৯৬৭ সালে প্রথমে এই অঞ্চলে একটি ছোট মসজিদ নির্মিত হয় এবং পরবর্তীতে ৫০০ জন উপাসক জায়গা দেওয়ার জন্য এটি ১৯৭৭ সালে প্রসারিত করা হয়। তবে ক্রমবর্ধমান জনসংখ্যার কারণে স্থানীয় মুসলিম সম্প্রদায়ের পক্ষে তা ছোট হয়ে যায়। সম্প্রসারণের জন্য সীমিত জমির কারণে মসজিদটি সমুদ্র পর্যন্ত তৈরি করার প্রস্তাব করা হয়। নতুন মসজিদটির নির্মাণ কাজ ২০০৩ সালে শুরু হয় এবং এটি নির্মাণে ব্যয় হয়েছে ১৫ মিলিয়ন রিংগিত। ১৬ মার্চ ২০০৭-এ মালয়েশিয়ার পঞ্চম প্রধানমন্ত্রী দাতুক সেরি আবদুল্লাহ আহমদ বাদাউই এর উদ্বোধন করেন।
আকৃতি
যদিও এটি একটি ভাসমান মসজিদ বলা হয়, মসজিদটি আসলে কাঠের উপর নির্মিত। কেবলমাত্র উচ্চ জোয়ারে এটি জলে ভাসমান অবস্থায় দেখাবে। এটি মধ্য প্রাচ্যের এবং স্থানীয় স্থাপত্য শৈলীর মিশ্রণে নির্মিত এবং মসজিদে একটি বিশিষ্ট মিনার রয়েছে। মসজিদে ১,৫০০ উপাসক একসাথে জায়গা দেওয়া যাবে।
নিভিয়া
নিভিয়া (, হল একটি জার্মান ব্যক্তিগত যত্নের মার্কা যা ত্বক এবং শরীরের যত্নে বিশেষজ্ঞ। এটি হামবুর্গ ভিত্তিক কোম্পানি বিয়ের্সডর্ফ গ্লোবাল এজির মালিকানাধীন। কোম্পানিটি ২৮ মার্চ ১৮৮২ সালে পল কার্ল বিয়ার্সডর্ফ দ্বারা প্রতিষ্ঠিত হয়েছিল। ১৮৯০ সালে, এটি অস্কার ট্রপলোভিটজের কাছে বিক্রি হয়েছিল। বিয়ের্সডর্ফ এর সহযোগী পল গার্সন উন্না এবং জার্মান রসায়নবিদ আইজ্যাক লাইফসুটস-এর সাথে কাজ করা ট্রপলোভিটজ একটি নতুন ত্বকের যত্নের ক্রিম তৈরি করেন। ১৯৯০ সালে, লাইফসুটস প্রথম স্থিতিশীল তেলে জলের ইমালসন, ইউসেরিট তৈরি করেন। এটাই ছিল ইউসারিনের উৎপত্তি।
নিভিয়া লাতিন বিশেষণ নিভিয়াস থেকে এসেছে, নিভিয়া, নিভিয়াম, যার অর্থ "তুষার-সাদা"।
১৯৩০-এর দশকে, বিয়ের্সডর্ফ বিভিন্ন পণ্য যেমন ট্যানিং অয়েল, শেভিং ক্রিম, শ্যাম্পু, ফেসিয়াল ক্লিনজার এবং টোনার তৈরি করেছিলেন। দ্বিতীয় বিশ্বযুদ্ধে, অনেক দেশে ট্রেডমার্ক "নিভিয়া" বাজেয়াপ্ত করা হয়েছিল। যুদ্ধের পরে, বিয়ার্সডর্ফ স্বত্ব কিনে নেন। ১৯৮০-এর দশকে, নিভিয়া মার্কা একটি বিস্তৃত বিশ্ব বাজারে প্রবেশ করেছিল।
ইতিহাস
পল কার্ল বিয়ার্সডর্ফ ২৮ মার্চ ১৮৮২ সালে কোম্পানিটি প্রতিষ্ঠা করেন। মেডিকেল প্লাস্টার তৈরির জন্য পেটেন্ট নথির তারিখটি কোম্পানির গঠনের তারিখ হিসাবে নেওয়া হয়। বিয়ের্সডর্ফ আধুনিক প্লাস্টার প্রযুক্তির ভিত্তি স্থাপন করে তার পেটেন্টের ভিত্তিতে তার পরীক্ষাগারে গুটা-পারচা প্লাস্টার তৈরি করেন। ১৮৯০ সালে, ফার্মাসিস্ট অস্কার ট্রপলোভিটজ কোম্পানির দায়িত্ব নেন।
জঁ-ফ্রঁসোয়া লিয়তার
জঁ-ফ্রঁসোয়া লিয়তার (Jean-François Lyotard, উচ্চারণ: [ʒɑ̃ fʁɑ̃swa ljɔtaʁ]; ১০ আগস্ট ১৯২৪ – ২১ এপ্রিল ১৯৯৮) ছিলেন একজন ফরাসি দার্শনিক, সমাজবিজ্ঞানী ও সাহিত্যতাত্ত্বিক।
তাঁর আন্তঃবৈষয়িক প্রকরণ জ্ঞানতত্ত্ব ও যোগাযোগ, মানবদেহ, আধুনিক ও উত্তর-আধুনিক শিল্প, সাহিত্য ও সমালোচনাতত্ত্ব, সংগীত, চলচ্চিত্র, সময় ও স্মৃতি, স্থান, শহর ও ভূদৃশ্য, মহোত্তম এবং নন্দনতত্ত্ব ও রাজনীতির আন্তঃসম্পর্কের মতো বিভিন্ন বিষয় পর্যন্ত বিস্তৃত। ১৯৭০-এর দশকের পর উত্তর-আধুনিকতাবাদ বিষয়ক কাজ এবং মানবাবস্থার ওপর উত্তর-আধুনিকতার প্রভাব বিশ্লেষণের জন্য তিনি বিশেষভাবে খ্যাত। লিয়তার ছিলেন সমসাময়িক মহাদেশীয় দর্শনের অন্যতম প্রধান ব্যক্তিত্ব, ২৬টি বই ও অসংখ্য নিবন্ধের রচয়িতা। তিনি জাক দেরিদা, ফ্রঁসোয়া শাত্যলে, জঁ-পিয়ের ফেই, দমিনিক ল্যকুরের প্রতিষ্ঠিত আন্তর্জাতিক দর্শন মহাবিদ্যালয়ের একজন পরিচালক ছিলেন।
আর্ট স্টেজ সিঙ্গাপুর
আর্ট স্টেজ সিঙ্গাপুর দক্ষিণ-পূর্ব এশীয় শিল্পকে কেন্দ্র করে প্রতি জানুয়ারিতে সিঙ্গাপুরে অনুষ্ঠিত একটি এশীয় সমসাময়িক শিল্প মেলা।
ইতিহাস
আর্ট স্টেজ সিঙ্গাপুর প্রতিষ্ঠা করেছিলেন লরেঞ্জো রুডল্ফ। রুডল্ফ প্রথমদিকে ১৯৯২ সালে সিঙ্গাপুরে আর্ট বাসেল প্রবর্তনের প্রস্তাব প্রত্যাখ্যান করেছিলেন তবে পরে একটি অনন্য এশীয় শিল্প মেলা তৈরির ধারণা পুনর্বিবেচনা করেছিলেন। মেলাটি বাস্তবায়িত হতে নয় বছর সময় নিয়েছিল। ২০১১ সালে মেরিনা বে স্যান্ডস -এ প্রথম সংস্করণ অনুষ্ঠিত হয়েছিল।
মেলার ভবিষ্যতকে সন্দেহে রেখে মেলার ২০১৯ সংস্করণ বাতিল করা হয়েছিল।
মারাইমালাইনগর
মারাইমালাইনগর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ চেন্নাইয়ের এগমোর থেকে ৫০ কিলোমিটার ও বণ্ডলুর থেকে ১৫ কিলোমিটার দক্ষিণে এটি অবস্থিত৷
মারাইমালাইনগর চেন্নাই মহানগর এলাকার অন্তর্গত৷ চেন্নাই নগরোন্নয়ন কর্তৃপক্ষ ১৯৮০ খ্রিস্টাব্দ নাগাদ এটিকে উপগ্রহ নগরে উন্নীত করে৷ মারাইমালাইনগরে বহু ভারীশিল্প সংস্থান৷ এখান থেকে এক মাইল দূরত্বের মধ্যেই রয়েছে ফোর্ড ইন্ডিয়া প্রাইভেট লিমিটেড ও বিএমডব্লিউ গাড়ী প্রস্তুতকারক দুটি সংস্থা৷ ৮ কিলোমিটার দূরত্বে ভারতের সফটওয়্যারের সিংহভাগ দখল করে রাখা ইনফোসিসের একটি কার্যালয় রয়েছে৷ নিকটবর্তী পোতেরিতে রয়েছে এসআরএম বিশ্ববিদ্যালয়ের মূল বিদ্যায়তন প্রাঙ্গণ, এটি মূলত বিজ্ঞান ও প্রযুক্তি বিশ্ববিদ্যালয়৷
২০১১ খ্রিস্টাব্দ অনুযায়ী এর জনগণনা ছিলো ৮১,৮৭২ জন৷ এই অঞ্চলটিতে রয়েছে চেন্নাই শহরতলি রেলওয়ের মারাইমালাইনগর রেলওয়ে স্টেশন৷ এর উত্তর দিকে রয়েছে কাট্টাঙ্কুলতুর ও‌ দক্ষিণ দিকে রয়েছে সিংহপেরুমালকোয়িল।
জনতত্ত্ব
২০১১ খ্রিস্টাব্দে ভারতের জনগণনা অনুসারে মারাইমালাইনগরের জনসংখ্যা ছিল ৮১,৮৭২ জন, যেখানে প্রতি হাজার পুরুষে ৯৫৩ জন নারী বাস করতেন, যা জাতীয় গড়ের তুলনায় অধিক হলেও রাজ্যের গড় অনুযায়ী কম। মোট শিশু সংখ্যা ৮,৮২১ জন যেখানে শিশুপুত্র সংখ্যা ৪,৫৫৫ জন এবং শিশুকন্যা সংখ্যা ৪,২৬৬ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৮.৫৪ ও ০.৪৫। শহরটির সাক্ষরতার হার ছিল ৭৮.৬৭ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৯,৯৭০ টি। মোট শ্রমজীবীর সংখ্যা ৩১,৯২৬ জন, যার মধ্যে কৃষক ৩২৯ জন, মূল কৃষিজীবী ৭৩২ জন গৃহস্থলী সংক্রান্ত শ্রমজীবী ৮৫৩ জন, অন্যান্য শ্রমজীবী ২৫,৬৩৭ জন। মোট প্রান্তিক শ্রমজীবী সংখ্যা ৪,৩৭ জন, যার মধ্যে প্রান্তিক কৃষক ৭১ জন, প্রান্তিক কৃষিজীবী ১৯১ জন, প্রান্তিক গৃহস্থলী সংক্রান্ত শ্রমজীবী ১৬৪ জন, অন্যান্য শ্রমজীবী ৩,৯৪৯ জন।
নাজিরপুর সদর ইউনিয়ন
নাজিরপুর সদর বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।
প্রশাসনিক কাঠামো
নাজিরপুর সদর ইউনিয়ন নাজিরপুর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নাজিরপুর সদর ইউনিয়নের মোট জনসংখ্যা ১৯,৩৫৫ জন। এর মধ্যে পুরুষ ৯,৬৭২ জন এবং মহিলা ৯,৬৮৩ জন। মোট পরিবার ৪,১০৮টি।
শিক্ষা
২০১১ সালের আদমশুমারি অনুযায়ী নাজিরপুর সদর ইউনিয়নের সাক্ষরতার হার ৫৭.৮%।
গ্রেট সুইফট
আকার
গ্রেট সুইফট এর প্রসারিত অবস্থায় ডানার আকার ৫০-৬০ মিলিমিটার দৈর্ঘের হয়।
বিস্তার
এই প্রজাতিকে ভারত ( মহারাষ্ট্র, মধ্যপ্রদেশ, হিমাচল প্রদেশ থেকে অরুণাচল প্রদেশ), নেপাল, ভুটান, বাংলাদেশ, মায়ানমার এবং সিঙ্গাপুর এর মান্ডাই অঞ্চলেও এদের দেখা মেলে। জানুয়ারি এবং আগস্ট থেকে নভেম্বর অবধি সাধারনত এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্কিপারদের আকার অন্যান্য স্কিপারদের তুলনায় বৃহৎ হয়। ডানার উপরিতল কালচে এবং হালকা বাদামী বর্নের।
সামনের ডানার উপরিতল, সেল এর মধ্যে দুটি বৃহদাকার এবং লাগোয়া সাদা ছোপ দেখা যায়। একসারি করে সাদা প্রায় স্বচ্ছ ডিসকাল এবং এপিকাল ছোপ বিদ্যমান।
সামনের ডানার নিম্নতল, উপরিতলের অনুরূপ। এছাড়াও ১খ নং ইন্টারস্পেসে দুটি অস্বচ্ছ সাদা ছোপ চোখে পড়ে।
পিছনের ডানার উপরিতল, ৪ নং ইন্টাওস্পেসে একটি সাদা লম্বাটে ছোপ বর্তমান।
পিছনের ডানার নিম্নতল, কালচে এবং কমলা-হলুদ রোয়া দ্বারা আচ্ছাদিত। অনেক নমুনাতে সেল এবং ২ ও ৬ নং ইন্টারস্পেসে একসারি ডিসকাল ছোপ দেখা যায়।
শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।
আচরণ
এই প্রজাতি জঙ্গলে আবদ্ধ থাকতেই পছন্দ করে। হিমালয় এর ১৭০০মিটার উচ্চতা পর্যন্ত জঙ্গল ভূমিতে এদের বিচরণ নথিভুক্ত রয়েছে। এরা খুব দ্রুত উড়তে পারে। আংশিকভাবে ডানা খোলা অবস্থায় এদের রৌদ্র পোহাতে দেখা যায়।
ডিজিটাল বিপণন
ডিজিটাল বিপণন :- hi আমার নাম অতনু মণ্ডল, বাড়ি নদীয়া, আমি খুবই মধ্যবিত্ত পরিবারের ছেলে,আমি একটা ছোট্ট YouTube চ্যানেল খুলেছি(Atanu Satisfying )তোমরা যদি সবাই মিলে আমাকে একটু সাপোর্ট করো তাহলে আমার খুব ভালো হয়।  স্বপ্ন ইউটিউবার হবার।প্লীজ সবাই একটু সাপোর্ট করো প্লিজ মানুষের জীবনে অনেক স্বপ্ন থাকে তেমন আমারও অনেক স্বপ্ন আছে কিন্তু তার জন্য আপনাদের সাহায্য চাই আপনাদের কিছু করতে হবেনা আপনারা শুধু আমার ইউটিউব chenel এ গিয়ে শুধূ subscribe করেদিল অমি আপনাদের সাহায্য পেয়ে যাবো আর যদি আমার বানানো ভিডিও গুলো আপনাদের ভালো লাগে তাহলে subscribe বোতাম এর পাশে থাকে ঘন্টি এর মতো দেখতে ওখানে ক্লিক করে all সিলেক্ট করে নেবেন অর আমার ভিডিও গুলো like করে দেবে ধন্যবাদ 🙏🙏🙏🙏🙏🙏🙏
আর যদি কেউ আমার সাথে যোগাযোগ করতে চাও তাহলে নিচে আমার ফোন নম্বর দেওয়া হয়েছে ওখান থেকে আমার সাথে যোগাযোগ করতে পারেন ।।।
ডিজিটাল বিপণনের উদাহরণ ↴
সংজ্ঞা
"এটি সঠিক ফলাফল এবং সঠিক সময় এবং মুহুর্তে সঠিক শ্রোতাদের টার্গেট করার বিষয়ে"। ডিজিটাল বিপণন বিভিন্ন ধরনের ব্যবসায়ের পণ্য এবং পরিষেবার জন্য একটি সর্বাধিক জনপ্রিয়, গুরুত্বপূর্ণ, কার্যকর এবং সেরা বিপণন প্রক্রিয়া। ডিজিটাল বিপণন শব্দটি মূলত ইন্টারনেট বিপণনের জন্য ব্যবহৃত হয়। তবে ডিজিটাল বিপণনের একমাত্র উপায় ইন্টারনেট নয়। এটিতে প্রদর্শন বিজ্ঞাপন এবং বাকি সমস্ত ডিজিটাল মাধ্যম অন্তর্ভুক্ত রয়েছে। এটি ব্র্যান্ড এবং ব্যবসায়ের জন্য বিপণনের পদ্ধতির পরিবর্তন করেছে। আজকাল, ডিজিটাল প্ল্যাটফর্মগুলি ক্রমবর্ধমান বিপণন পরিকল্পনা এবং দৈনন্দিন জীবনে অন্তর্ভুক্ত হচ্ছে। এখন ক্রেতারা সরাসরি দোকানে যাওয়ার পরিবর্তে ডিজিটাল ডিভাইস ব্যবহার করছে। বর্তমানে, ডিজিটাল বিপণন প্রচারগুলি আরও কার্যকর এবং জনপ্রিয় হয়ে উঠছে।
ডিজিটাল বিপণনের প্রকার
সর্বজনীনভাবে, ডিজিটাল বিপণন দুই প্রকার।
রাও ফরমান আলি
মেজর জেনারেল রাও ফরমান আলি খান (Urdu: راؤ فرمان علی; ১৯২৩ – ২১ জানুয়ারি ২০০৪) ছিলেন বাংলাদেশের স্বাধীনতা যুদ্ধ ও সমসাময়িক ভারত-পাকিস্তান যুদ্ধ ১৯৭১ এর সময়কার পাকিস্তান সেনাবাহিনীর অন্যতম উচ্চপদস্থ অফিসার।  সামরিক পুলিশ এবং শীর্ষ সামরিক উপদেষ্টা হিসেবে তিনি পূর্ব পাকিস্তানে সামরিক পুলিশ ও রাজাকারসহ নিরাপত্তা বাহিনীর অভ্যন্তরীণ ও বাহ্যিক কর্মকাণ্ড সম্পাদন ও তদারক করতেন। তিনি প্রথমদিকে একজন পাকিস্তান সেনাবাহিনীর গোলন্দাজ রেজিমেন্টের পরিদর্শক ছিলেন এবং পরে পূর্ব পাকিস্তানের সামরিক উপদেষ্টা হন। ১৯৭১ সালে যুদ্ধ চলাকালে তিনি পূর্ব পাকিস্তানে একজন ক্ষমতাশালী ব্যক্তি ছিলেন। এসময় বাংলাদেশে সংঘটিত গণহত্যায় তিনি প্রধান অভিযুক্তদের অন্যতম। তিনিই বুদ্ধিজীবী হত্যাকান্ডের মূল পরিকল্পনাকারী।
ডিজিটাল বিপণন
ডিজিটাল বিপণনের প্রকার
২. অফলাইন ডিজিটাল বিপণন
রাও ফরমান আলি
রাও ফরমান আলি তার নিজের বিরুদ্ধে আরোপিত অভিযোগসমূহ প্রত্যাখ্যান করলেও হামুদুর রহমান কমিশন পাকিস্তান সেনাবাহিনীর কর্মকর্তাদের অনৈতিক কর্মকাণ্ড ও হত্যাকান্ডের সাথে জড়িত থাকার প্রমাণ পায়। যুদ্ধে ষড়যন্ত্রকারী হিসেবে তার সহকর্মী ও সিনিয়র কর্মকর্তাদের কাছে তিনি একজন বিতর্কিত ব্যক্তিতে পরিণত হন। যুদ্ধের পর তাকে সামরিক বাহিনী থেকে বহিষ্কার করা হয় এবং তার সকল ব্যাজ ফিরিয়ে নেয়া হয়। তবে ১৯৭৯ সালে জুলফিকার আলী ভুট্টোর মৃত্যুর পর জেনারেল মুহাম্মদ জিয়াউল হক তাকে তার উপদেষ্টা নিয়োগ দেন। এসময় সংঘটিত গণতন্ত্র পুনপ্রতিষ্ঠা আন্দোলন দমনে নির্যাতন ও হত্যায় তাকে দায়ী হিসেবে ধরা হয়। জিয়াউল হকের মৃত্যুর পর আলি আত্মগোপনে চলে যান। ২০০৪ সালে অল্পদিন অসুস্থ থাকার পর রাওয়ালপিন্ডিতে মৃত্যুবরণ করেন।
ডিজিটাল বিপণন
অনলাইন ডিজিটাল বিপণন কী?
অনলাইন ভিত্তিক ডিজিটাল বিপণন ইন্টারনেটের মাধ্যমে পণ্য ও পরিষেবাদি প্রচারের জন্য ব্যবহৃত সরঞ্জাম এবং পদ্ধতিগুলির একটি সেট। ইন্টারনেটে উপলব্ধ অতিরিক্ত চ্যানেল এবং বিপণন ব্যবস্থার কারণে এটিতে প্রচলিত ব্যবসায়ের বিপণনের চেয়ে বিপণন উপাদানগুলির বিস্তৃত পরিসীমা রয়েছে।